

**ΕΛΛΗΝΙΚΗ ΔΗΜΟΚΡΑΤΙΑ Μοσχάτο, 24-11-2016**

**ΝΟΜΟΣ ΑΤΤΙΚΗΣ** Αρ. Πρωτ. **………….**

**ΔΗΜΟΣ ΜΟΣΧΑΤΟΥ - ΤΑΥΡΟΥ**

Ταχ.Δ/νση : Κοραή 36 & Αγ.Γερασίμου **Προς**

Τ.Κ. : 1345,Μοσχάτο **Τον Πρόεδρο του Δημοτικού Συμβουλίου**

Πληροφορίες: Π. Χαλκίδης **κον Δημήτριο Σούτο**

Τηλ.2104836392

Fax:2109416154

E-mai l:[xypeteon@otenet.gr](file:///C:\Users\user\Downloads\xypeteon@otenet.gr)

Θέμα :  **Συμμετοχή του Δήμου στην Πράξη : «Κέντρα Δια Βίου Μάθησης ( ΚΔΒΜ ) – Νέα**

**Φάση με κωδικό ΟΠΣ 5002212**

**Κύριε Πρόεδρε,**

Ο θεσμός των Κέντρων Δια Βίου Μάθησης αποτελεί ένα σημαντικό βήμα στη Γενική Εκπαίδευση Ενηλίκων. Η υλοποίηση των προγραμμάτων εκπαίδευσης κατά την διάρκεια της προγραμματικής περιόδου 2007-2013 έδωσε την δυνατότητα στους ΟΤΑ α΄ βαθμού να υποστηρίξουν την παροχή δωρεάν μαθημάτων εθνικής & τοπικής εμβέλειας. Το πλαίσιο της Δια Βίου Μάθησης αφορά προγράμματα γενικής εκπαίδευσης που απευθύνονται σε όλους τους ενήλικες, εργαζόμενους & άνεργους, ανεξάρτητα από φύλο, επίπεδο μόρφωσης, θρησκεία, χώρα καταγωγής και μόνη προϋπόθεση για να τα παρακολουθήσει κάποιος είναι το ενδιαφέρον του για μάθηση, καθώς επίσης και η ενεργός συμμετοχή του στις εκπαιδευτικές δραστηριότητες του κέντρου.

Όπως γνωρίζετε, το Κ.Δ.Β.Μ. του Δήμου μας συστάθηκε και τέθηκε σε λειτουργία σύμφωνα με το Ν.3879/2010, στα πλαίσια της υπ’ αριθμ. 32099/29/10/2012 προγραμματικής σύμβασης που σκοπό είχε τηνένταξη του Δήμου στην πράξη «Κέντρα Δια Βίου Μάθησης-Προγράμματα Εθνικής και Προγράμματα Τοπικής Εμβέλειας Α.Π. 7 & Α.Π. 8 ( άρθρο 21Ν.3879/2010) της προηγούμενης προγραμματικής περιόδου, **υλοποίησε εκατό τέσσερα (104) τμήματα εκπαίδευσης ενηλίκων** σε διάφορες θεματικές ενότητες έως την ολοκλήρωση του έργου (19-2-2016) με πολύ μεγάλη απήχηση στους δημότες και κατοίκους της πόλης μας, με περίπου **2.080** επωφελούμενοι των υπηρεσιών του) καταδεικνύοντας από την αναφορά αυτών των απλών στοιχείων την σημασία και την σπουδαιότητα των προγραμμάτων για την τοπική κοινωνία του δήμου μας.

. Οι ανάγκες αυτές καθίστανται πολύ μεγαλύτερες την εποχή της κρίσης, με περιορισμένες τις οικονομικές δυνατότητες των πολιτών.

Ο Δήμος Μοσχάτου – Ταύρου , δηλώνοντας την διάθεση συνεργασίας και υποστήριξης του έργου της Δια Βίου Μάθησης, ανταποκρίνεται θετικά στην ανοικτή πρόσκληση προς τους Δήμους της χώρας της Γενικής Γραμματείας Δια Βίου Μάθησης & Νέας Γενιάς του Υπουργείου Παιδείας Έρευνας & Θρησκευμάτων και του Ιδρύματος Νεολαίας και Δια Βίου Μάθησης (Ι.ΝΕ.ΔΙ.ΒΙ.Μ.) μέσω του υπ΄αριθμ.πρωτ.29281/16-11-2016 εγγράφου που απευθύνθηκε στον Δήμο μας , το οποίο ζητά την υποβολή αίτησης ενδιαφέροντος για την συμμετοχή του στην Πράξη «Κέντρα Δια Βίου Μάθησης (Κ.Δ.Β.Μ) –Νέα Φάση» προκειμένου να υλοποιηθούν προγράμματα Γενικής Εκπαίδευσης Ενηλίκων, μέσω των «Κέντρων Δια Βίου Μάθησης», που οι Δήμοι ιδρύουν σύμφωνα με το Ν.3879/2010.

Κατόπιν όλων των ανωτέρω, παρακαλούμε στη προσεχή συνεδρίαση του σώματος την λήψη απόφασης για :

1. Την συμμετοχή του Δήμου Μοσχάτου – Ταύρου **στην Πράξη «Κέντρα Δια Βίου Μάθησης (ΚΔΒΜ)**

**-Νέα Φάση» με κωδικό ΟΠΣ 5002212**

1. Τον ορισμό του Παναγιώτης Χαλκίδη, υπάλληλο της Δ/νσης Κοινωνικής Προστασίας, Πολιτισμού, Παιδείας, Αθλητισμού, Δημ. Υγείας & Νέας Γενιάς ως **Υπεύθυνος Εκπρόσωπος του Δήμου**

Επισυνάπτεται ένα ( 1 ) αντίγραφο της υπ**΄**αριθμ.2328/14-11-2016 ( πρωτόκολλο της Γ..Γ.Δ.Β.Μ.Ν.Γ.) έγγραφης ανοικτής πρόσκλησης προς τους Δήμους της χώρας .

Παρακαλούμε για τη λήψη σχετικής απόφασης

Η ΕΝΤΕΤΑΛΜΕΝΗ ΣΥΜΒΟΥΛΟΣ ΠΑΙΔΕΙΑΣ

Ο ΠΡΟΪΣΤΑΜΕΝΟΣ ΤΗΣ Δ/ΝΣΗΣ

Κ..ΠΡΟΣΤΑΣΙΑΣ, ΠΟΛΙΤΙΣΜΟΥ , ΑΘΛΗΤΙΣΜΟΥ, ΠΑΙΔΕΙΑΣ,

ΓΙΑΝΝΗΣ ΙΩΑΝΝΙΔΗΣ ΜΑΡΙΑ ΒΙΒΛΙΟΔΕΤΗ